amanoisuno/poet huggingface dataset:
芳樹 沈佺期
何地早芳菲，宛在長門殿。夭桃色若綬，穠李光如練。啼鳥弄花疏，遊蜂飲香遍。歎息春風起，飄零君不見。
長安道 沈佺期
秦地平如掌，層城入雲漢。樓閣九衢春，車馬千門旦。綠槐開複合，紅塵聚還散。日晚鬥雞還，經過狹斜看。
有所思 沈佺期
君子事行役，再空芳歲期。美人曠延佇，萬里浮雲思。園槿綻紅豔，郊桑柔綠滋。坐看長夏晚，秋月照羅幃。
臨高臺 沈佺期
高臺臨廣陌，車馬紛相續。回首思舊鄉，雲山亂心曲。遠望河流緩，周看原野綠。向夕林鳥還，憂來飛景促。
鳳笙曲 沈佺期
憶昔王子晉，鳳笙遊雲空。揮手弄白日，安能戀青宮。豈無嬋娟子，結念羅幃中。憐壽不貴色，身世兩無窮。
擬古別離 沈佺期
白水東悠悠，中有西行舟。舟行有返棹，水去無還流。奈何生別者，戚戚懷遠遊。遠遊誰當惜，所悲會難收。自君闃芳躧，青陽四五遒。皓月掩蘭室，光風虛蕙樓。相思無明晦，長歎累冬秋。離居久遲暮，高駕何淹留。
辛醜歲十月上幸長安時扈從出西嶽作 沈佺期
西鎮何穹崇，壯哉信靈造。諸嶺皆峻秀，中峰特美好。傍見巨掌存，勢如石東倒。頗聞首陽去，開坼此河道。磅礴壓洪源，巍峨壯清昊。雲泉紛亂瀑，天磴屹橫抱。子先呼其巔，宮女世不老。下有府君廟，曆載傳灑掃。皇明應天遊，十月戒豐鎬。微末忝閑從，兼得事蘋藻。宿心愛茲山，意欲拾靈草。陰壑已永閟，雲竇絕探討。芳月期來過，回策思方浩。
和杜麟台元志春情 沈佺期
嘉樹滿中園，氛氳羅秀色。不見仙山雲，倚琴空太息。沉思若在夢，緘怨似無憶。青春坐南移，白日忽西匿。蛾眉返清鏡，閨中不相識。
別侍禦嚴凝 沈佺期
七澤雲夢林，三湘洞庭水。自古傳剽俗，有時逋惡子。令君出使車，行邁方靡靡。靜言芟枳棘，慎勿傷蘭芷。
送喬隨州侃 沈佺期
結交三十載，同遊一萬里。情為契闊生，心由別離死。拜恩前後人，從宦差池起。今爾歸漢東，明珠報知己。
送友人任括州 沈佺期
青春浩無際，白日乃遲遲。胡為賞心客，歎邁此芳時。甌粵迫茲守，京闕從此辭。茫茫理雲帆，草草念行期。紛吾結遠佩，帳餞出河湄。太息東流水，盈觴難再持。
餞遠 沈佺期
任子徇遐祿，結友開舊襟。撰酌輟行歎，指途勤遠心。秋皛澄回壑，霽色肅明林。曖然青軒暮，浩思非所任。
同工部李侍郎適訪司馬子微 沈佺期
紫微降天仙，丹地投雲藻。上言華頂事，中問長生道。華頂居最高，大壑朝陽早。長生術何妙，童顏後天老。清晨朝鳳京，靜夜思鴻寶。憑崖飲蕙氣，過澗摘靈草。人非塚已荒，海變田應燥。昔嘗遊此郡，三霜弄溟島。緒言霞上開，機事塵外掃。頃來迫世務，清曠未雲保。崎嶇待漏恩，怵惕司言造。軒皇重齋拜，漢武愛祈禱。順風懷崆峒，承露在豐鎬。泠然委輕馭，複得散幽抱。柱下留伯陽，儲闈登四皓。聞有參同契，何時一探討。
自昌樂郡溯流至白石嶺下行入郴州 沈佺期
茲山界夷夏，天險橫寥廓。太史漏登探，文命限開鑿。北流自南瀉，群峰回眾壑。馳波如電騰，激石似雷落。崖留盤古樹，澗蓄神農藥。乳竇何淋漓，苔蘚更彩錯。娟娟潭裏虹，渺渺灘邊鶴。歲杪應流火，天高雲物薄。金風吹綠梢，玉露洗紅籜。溯舟始興廨，登踐桂陽郭。匍匐緣修阪，穹窿曳長dh。礙林阻往來，遇堰每前卻。救艱不遑飯，畢昏無暇泊。濯溪寧足懼，磴道誰雲惡。我行山水間，湍險皆不若。安能獨見聞，書此貽京洛。
過蜀龍門 沈佺期
龍門非禹鑿，詭怪乃天功。西南出巴峽，不與眾山同。長竇亙五裏，宛轉複嵌空。伏湍喣潛石，瀑水生輪風。流水無晝夜，噴薄龍門中。潭河勢不測，藻葩垂彩虹。我行當季月，煙景共舂融。江關勤亦甚，巘崿意難窮。勢將息機事，煉藥此山東。
入衛作 沈佺期
淇上風日好，紛紛沿岸多。綠芳幸未歇，氾濫此明波。采蘩憶幽吹，理棹想荊歌。郁然懷君子，浩曠將如何。
夜泊越州逢北使 沈佺期
天地降雷雨，放逐還國都。重以風潮事，年月戒回艫。容顏荒外老，心想域中愚。憩泊在茲夜，炎雲逐鬥樞。k3k4縈海若，霹靂耿天吳。鼇抃群島失，鯨吞眾流輸。偶逢金華使，握手淚相濡。饑共噬齊棗，眠共席秦蒲。既北思攸濟，將南睿所圖。往來固無咎，何忽憚前桴。
紹隆寺 沈佺期
吾從釋迦久，無上師涅盤。探道三十載，得道天南端。非勝適殊方，起喧歸理難。放棄乃良緣，世慮不曾幹。香界縈北渚，花龕隱南巒。危昂階下石，演漾窗中瀾。雲蓋看木秀，天空見藤盤。處俗勒宴坐，居貧業行壇。試將有漏軀，聊作無生觀。了然究諸品，彌覺靜者安。
神龍初廢逐南荒途出郴口北望蘇耽山 沈佺期
少曾讀仙史，知有蘇耽君。流望來南國，依然會昔聞。泊舟問耆老，遙指孤山雲。孤山郴郡北，不與眾山群。重崖下縈映，嶛嶢上糾紛。碧峰泉附落，紅壁樹傍分。選地今方爾，升天因可雲。不才予竄跡，羽化子遺芬。將覽成麟鳳，旋驚禦鬼文。此中迷出處，含思獨氛氳。
初達驩州 沈佺期
流子一十八，命予偏不偶。配遠天遂窮，到遲日最後。水行儋耳國，陸行雕題藪。魂魄遊鬼門，骸骨遺鯨口。夜則忍饑臥，朝則抱病走。搔首向南荒，拭淚看北斗。何年赦書來，重飲洛陽酒。
被彈 沈佺期
知人昔不易，舉非貴易失。爾何按國章，無罪見呵叱。平生守直道，遂為眾所嫉。少以文作吏，手不曾開律。一旦法相持，荒忙意如漆。幼子雙囹圄，老夫一念室。昆弟兩三人，相次俱囚桎。萬鑠當眾怒，千謗無片實。庶以白黑讒，顯此涇渭質。劾吏何咆哮，晨夜聞撲抶。事間拾虛證，理外存枉筆。懷痛不見伸，抱冤竟難悉。窮囚多垢膩，愁坐饒蟣虱。三日唯一飯，兩旬不再櫛。是時盛夏中，暵赫多瘵疾。瞪目眠欲閉，喑嗚氣不出。有風自扶搖，鼓蕩無倫匹。安得吹浮雲，令我見白日。
枉系二首 沈佺期
吾憐曾家子，昔有投杼疑。吾憐姬公旦，非無鴟鴞詩。臣子竭忠孝，君親惑讒欺。萋斐離骨肉，含愁興此辭。昔日公冶長，非罪遇縲絏。聖人降其子，古來歎獨絕。我無毫髮瑕，苦心懷冰雪。今代多秀士，誰能繼明轍。
黃鶴 沈佺期
黃鶴佐丹鳳，不能群白鷳。拂雲遊四海，弄影到三山。遙憶君軒上，來下天池間。明珠世不重，知有報恩環。
傷王學士 沈佺期
閉囚斷外事，昧坐半餘期。有言穎叔子，亡來已一時。初聞宛不信，中話涕漣洏。痛哉玄夜重，何遽青春姿。憶汝曾旅食，屢空瀍澗湄。吾徒祿未厚，筲鬥愧相貽。原憲貧無愁，顏回樂自持。詔書擇才善，君為王子師。寵儒名可尚，論秩官猶欺。化往不復見，情來安可思。目絕毫翰灑，耳無歌諷期。靈柩寄何處，精魂今何之。恨予在丹棘，不得看素旗。孀妻知己歎，幼子路人悲。感游值商日，絕弦留此詞。
古鏡 沈佺期
莓苔翳清池，蝦蟆蝕明月。埋落今如此，照心未嘗歇。願垂拂拭恩，為君鑒玄發。
鳳簫曲 沈佺期
八月涼風動高閣，千金麗人卷綃幕。已憐池上歇芳菲，飛燕侍寢昭陽殿，班姬飲恨長信宮。長信宮，昭陽殿，
古歌 沈佺期
落葉流風向玉台，夜寒秋思洞房開。水晶簾外金波下，璿閨窈窕秋夜長，繡戶徘徊明月光。燕姬彩帳芙蓉色，
七夕曝衣篇 沈佺期
君不見昔日宜春太液邊，披香畫閣與天連。燈火灼爍九微映，香氣氛氳百和然。此夜星繁河正白，曝衣何許曛半黃，宮中彩女提玉箱。珠履奔騰上蘭砌，朝霞散彩羞衣架，晚月分光劣鏡臺。上有仙人長命綹，椒房金屋寵新流，意氣驕奢不自由。漢文宜惜露臺費，
入少密溪 沈佺期
雲峰苔壁繞溪斜，江路香風夾岸花。樹密不言通鳥道，遊魚瞥瞥雙釣童，伐木丁丁一樵叟。自言避喧非避秦，
霹靂引 沈佺期
歲七月，火伏而金生。客有鼓琴於門者，奏霹靂之商聲。始戛羽以騞砉，終扣宮而砰駖。電耀耀兮龍躍，有如驅千旗，制五兵；截荒虺，斫長鯨。孰與廣陵比，